**“ТАСДИҚЛАЙМАН”**

Муҳаммад ал-Хоразмий номидаги ТАТУ Фарғона филиали директори\_\_\_\_\_\_\_\_проф. А. Расулов

2022 йил 3 февраль

Муҳаммад ал-Хоразмий номидаги Тошкент ахборот технологиялари университети Фарғона филиали Кенгашининг 6-йиғилиши

**баённомаси**

2022 йил 3 февраль Фарғона шаҳри

Қатнашдилар – Кенгаш аъзоларидан 21 нафари, таклиф қилинганлар.

Йиғилиш раиси – проф. А.Расулов.

КУН ТАРТИБИ

I. Ўзбекистон Республикаси Президентининг 2021 йил 1 апрелдаги “Илмий ва инновацион фаолиятни ривожлантириш бўйича давлат бошқаруви тизимини такомиллаштириш тўғрисида”ги ПФ-6198-сон Фармонининг ижроси.

Ахборотчилар: Р. Нурдинова, Д. Онарқулова.

II. 2021 йилда олиб борилган илмий инновацион ишлар таҳлили ва 2022 йил режаси тўғрисида.

Ахборотчилар: Р. Нурдинова.

III. Филиалнинг 2021 йилдаги молиявий-хўжалик фаолияти бўйича ҳисоботи ва 2022 йилги иш режаси тўғрисида.

Ахборотчилар: Х. Абдурахмонов, М. Нурматов.

IV. Филиал талабаларининг мустақил ишлари устида ишлашни ташкиллашда АРМ фаолияти.

Ахборотчи: И. Тожибоев.

V. Ахборот технологиялари ва Телекоммуникация инжиниринги кафедраларида ўқув, илмий ва маънавий-маърифий ишларнинг бориши, ҳужжат юритиш ҳолатлари тўғрисида.

Ахборотчилар: М. Тешабоев, О. Эргашев, О. Райимжонова.

VI. Магистрантларнинг илмий фаолиятининг йиллик ҳисоботи.

Ахборотчилар: Р. Нурдинова, О. Эргашев, О. Райимжонова.

VII. Филиалнинг АТМ фаолияти ва веб сайти ҳолати тўғрисида.

Ахборотчи: А. Полвонов.

VIII. Турли масалалар.

1. Янги Ўзбекистоннинг 2022-2026 йилларга мўлжалланган тараққиёт стратегияси ва унда белгиланган Олий таълим тизимини ривожлантиришга доир вазифалар тўғрисида.

Ахборотчи: А. Кадиров

2. Чоп этилган нашр ишларини моддий рағбатлантириш.

Ахборотчи: Р. Нурдинова

3. Филиал Кенгаши аъзолари таркибига ўзгартириш киритиш тўғрисида.

Ахборотчи: М. Мирзаев

4. Педагог-ходимлар таркиби танлови.

Ахборотчи: М. Мирзаев

5. Диссертация мавзусини тасдиқлаш ҳамда илмий маслаҳатчи тайинлаш тўғрисида.

Ахборотчи: М. Мирзаев

**Биринчи масала юзасидан Д. Онарқулова ахборот берди.**

Сўнгги йилларда республика иқтисодиёти тармоқлари ва ижтимоий соҳани инновацион ривожлантириш, илм-фан ва илмий фаолиятни ҳар томонлама қўллаб-қувватлаш ва натижадорлигини ошириш бўйича аниқ мақсадга йўналтирилган чора-тадбирлар амалга оширилди.

Республикани инновациялар соҳасидаги глобал рейтингдаги илғор 50 та мамлакатлар рўйхатига киритишга қаратилган стратегик дастур тасдиқланди, илмий лойиҳаларни молиялаштиришнинг янги механизмлари жорий этилди, илм-фан соҳасида юқори малакали кадрларни молиявий рағбатлантириш учун қўшимча шарт-шароитлар яратилди.

Ўзбекистон Республикаси Президентининг 2021 йил 1 апрелдаги “Илмий ва инновацион фаолиятни ривожлантириш бўйича давлат бошқаруви тизимини такомиллаштириш тўғрисида”ги ПФ-6198-сон Фармонида миллий илм-фан ва инновация тизимини ижтимоий-иқтисодий тараққиётдаги ўрнини ошириш, ҳудудларда инновацион фаолиятни ривожлантириш бир қатор вазифалар белгиланди. Хусусан, Ёш авлодни илм фанга йўналтириш, педагогик кадрларни салоҳиятларини ошириш масалалари қайта кўриб чиқилди. Илмий-педагогик кадрларни илмий амалий натижаларни тадбиқини таъминлаш, уларни хорижга қисқа муддатли стажировкаларга юбориш даражаси ҳам йиллар кесимида ортиб ортиб бормоқда. Филиал айнан шу соҳа бўйича қувонарли натижаларга эга эмас.

Олтиариқ туманини инновацион худудга айлантириш ва ривожлантиришга мўлжалланган, 2022 йил учун чора- тадбирлар дастурига киритиладиган энг истиқболли лойиҳалар танловида “Кам қувватли ташқи энергия манбасига боғлиқ бўлмаган маҳсулот сифати ва миқдорини назорат қилувчи қурилмаларда қўлланувчи АФН-элементлари хусусиятларига таъсир қилувчи турли факторларни комплекс тадқиқ қилиш” номли амалга ошириш муддати 2022-2025 йилларга мўлжалланган лойиҳа билан қатнашмоқдалар.

Ўзбекистон Республикаси Инновацион ривожланиш вазирининг 2021 йил 13-августдаги 218-сон буйруғига асосан 2021 йилнинг 22-27 ноябрь кунлари Инновацион ривожланиш вазирининг биноси ва ҳудудида “InnoWeek.uz-2021” халқаро инновацион ғоялар хафталигида ИТИИПКТ бўлими бошлиғи Р.А.Нурдинова, Телекоммуникация инжиниринги кафедраси мудири О.С.Райимжонова, Телекоммуникация инжиниринги кафедраси доценти Н.М.Жўраев, Телекоммуникация инжиниринги кафедраси катта ўқитувчиси У.У.Искандаров, Телекоммуникация инжиниринги кафедраси магистрантлари Д.Комиловлар “Узбектелеком” АКнинг Фарғона филиали боғланмаларида альтернатив энергия манбаларидан фойдаланиб ишлаб чиқариш объектларида электр таъминот тизимларини ишлаш самарадорлигини ошириш” мавзудаги лойиҳа билан қатнашдилар ва халқаро хафталик доирасида “Узбектелеком” АКнинг Фарғона филиали билан 105 млн. сўмлик хўжалик шартномаси тузилди.

Шунингдек, InnoWеек 2021 халқаро кўргазмалар ҳафталиги доирасида “Бўлажак олим” танлови ғолибларини тақдирлаш маросими бўлиб ўтди. Танловда ТАТУ Фарғона филиали 3-босқич талабаси Болтабоев Илҳомжон “Тиббий ёрдамчи” лойиҳаси билан ғолиб деб топилиб, лойиҳа 171 млн. сўм қийматда вазирлик томонидан тўлиқ молиялаштирилиши белгиланди. Ушу лойиҳа ТАТУ Фарғона филиали ҳамда Б.Джалилов бошчилигидаги ИТ Парк Фарғона филиали ҳамкорлигида амалга оширилади. Тақдирлаш маросимида Иновацион ривожланиш вазири И. Абдурахмонов иштирок этиб, ғолибларга махсус сертификат ва эсдалик совғалар топширди.

2021 йил 15 ноябрь куни “TechnoWays” технологик ривожланиш марафонига старт берилди, “InnoWеек.Uz-2021” ҳафталиги доирасида марафонда қатнашган ТАТУ Фарғона филиали талабаси Шаҳзодбек Етмишбоев ўз жамоаси билан “Healthy progeny” лойиҳасини тақдим этиб, Республика босқичи ғолиби деб топилди ҳамда 15 млн. сўм ютуқни қўлга киритди.

Ушбу масала бўйича кафедра мудирлари С. Сабиров, О. Райимжонова, О.Эргашевлар фикр-мулохаза, таклифлар билдирдилар.

**Иккинчи масала юзасидан Р. Нурдинова ахборот берди.**

Республикамизда олий таълим соҳасида амалга оширилаётган ислоҳотлар “Кадрлар тайёрлаш миллий дастури” вазифалари босқичма-босқич амалга оширилишининг натижаси бўлиб, мамлакатда бир неча ўн йиллар давомида тўпланган сиёсий, иқтисодий ва мафкуравий тизимни тубдан ўзгартириш ва иқтисодиётнинг янги асосини яратиш шароитида амалга оширилмоқда. Бозор иқтисодиёти олий таълим, жумладан техника таълими олдига янги талабларни қўймоқда, чунки мамлакатни замонавий цивилизациянинг илғор марраларига етказиш вазифасини юқори сифатли техник кадрларни тайёрлаш тизимини яратмасдан бажариб бўлмайди. Жаҳон ҳамжамиятида муносиб ўринни эгаллаш ва юксак турмуш даражасига эришишда такомиллашган саноат ишлаб чиқаришнинг ўрни мухим аҳамиятга эгадир.

Давлатимиз томонидан илм – фанни қўллаб – қувватлаш соҳасида муҳим қарорлар қабул қилинди, фан ва техниканинг устувор йўналишлари бўйича ечимини топиш долзарб бўлган тадқиқотлар амалга оширилмоқда. Давлат илмий – техника дастурлари фундаментал, амалий, инновацион йўналишларда илмий изланишларни кенгайтириш, иқтисодиётнинг нуфузли соҳалари бўйича кенг кўламда хўжалик шартномалари асосида лойиҳа – конструкторлик ишларини бажариш, корхона ва ташкилотларнинг муаммоли масалаларини ҳал қилишга оид илмий тадқиқотларни янада ривожлантириш мақсад қилиб қўйилган.

Ҳукуматимиз томонидан ахборот-коммуникация технологиялари соҳасида инновацион ишланмаларни жорий этиш, илмий салоҳиятини ошириш, фан, таълим ва ишлаб чиқариш интеграциясини қўллаб қувватлаш бўйича муҳим ишлар амалга оширилмоқда. Ўзбекистон Республикаси Президентининг “Инновацион лойиҳалар ва технологияларни ишлаб чиқаришга татбиқ этишни рағбатлантириш борасидаги қўшимча чора-тадбирлар тўғрисида”ги қарори билан ҳар йили мунтазам равишда мамлакатимизда иннновацион ғоялар, технологиялар ва лойиҳалар республика ярмаркаси ўтказиб келинмоқда. Мазкур ярмаркада ТАТУ Фарғона филиали профессор-ўқитувчилари ва талабалари ҳам ўзлари яратган маҳсулотлар билан иштирок этмоқдалар.

Филиалнинг профессор ўқитувчилари 2021 календар йили давомида Компьютер инжиниринги, Телекоммуникация инжиниринги, Компьютер технологиялари, АКТ сохасида касб таълими ва дастурий инжиниринг йўналишларида республикамиз халқ хўжалиги учун юқори малакали кадрлар тайёрлаш билан бир қаторда фундаментал ва амалий илмий –тадқиқот ишларини амалга ошириш, мазкур ишларнинг натижаларини ишлаб чиқаришга, ўқув жараёнига жорий этиш, филиалнинг истиқболли режаси асосида илмий ва илмий-педагогик ходимлар тайёрлаш, мавжуд кафедраларнинг йўналиши бўйича моддий-техникавий таъминотини мустаҳкамлаш, фан, таълим ва ишлаб чиқариш ўртасида интеграцияни кучайтириш каби муҳим ва долзарб вазифаларни амалга ошириш борасида бир қатор ишларни бажарди (ҳисобот илова қилинади).

Ушбу масала бўйича директор ўринбосари И. Тожибоев, факультет декани Ф. Мухтаров, кафедра мудири И. Билоловлар фикр-мулоҳаза, таклифлар билдирдилар.

Учинчи масала юзасидан Х. Абдурахмонов ахборот берди.

2021 йил давомида амалга оширилиши режалаштирилган ишлар филиалнинг кенгайтирилган Кенгашида муҳокама қилинган ва филиал директори томонидан тасдиқланган. 2021 йилда филиалнинг бюджет ҳисобидан режалаштирилган маблағлари жами **8.4 млрд.сўмни** ва контракт ҳисобидан **18.9 млрд сўмни, жами 27.3 млрд сўмни** ташкил этади. Бюджетдан режалаштирилган маблағларнинг харажатлар миқдори **8.3 млрд сўмни** контракт маблағларидан ҳаражатлар миқдори эса **14.8 млрд сўмни** **Жами 23.1 млрд сўмни** ташкил этади. Ушбу маблағлар иш ҳақи тўловларига, илмий даражага эга бўлган ходимларга қўшимча, талабалар стипендияси, 2-гурух бўйича бюджетга ажратмалар, коммунал тўловлар ҳамда товар ва хизматлар харидларига сарфланди.

Филиал профессор-ўқитувчи ва ходимларига йил давомида **1.5 млрд.сўм** маблағ моддий рағбатлантириш фонди ҳисобидан Наврўз байрами, Ҳайит байрамлари, Мустақиллик байрами, 1 октябрь – ўқитувчи ва мураббийлар куни, Янги йил байрами бўйича сарфланди.

Жорий йил давомида **262 млн. сўм** маблағ филиалда таҳсил оладиган талабаларга ижтимоий ёрдам тариқасида, чин етим талабаларга ҳар ойлик озиқ-овқат пули сифатида, гигиена ва қишки кийим-кечак учун, ногиронлиги бор талабаларга ҳар ойлик стипендияларига қўшимча, “Темир дафтар”га, “Ёшлар дафтари”, “Аёллар дафтари”га киритилган талабаларга ёрдам пули, кам таъминланган оила фарзандлари ва боқувчисини йўқотган фарзандларга ёрдам пули, алоҳида иқтидорга эга ва спорт мусобақалари ғолибларига бир марталик моддий рағбат пуллари сифатида сарфланди.

Ўтказилган таҳлилий ўрганишлар натижасида ҳозирда талабалар контингентини **2665** нафарга етганини инобатга олган ҳолда қўшимча АКТ жиҳозлари, яъни 127 та моноблок компютерлар, 15 та Монитор ТВ, 13 та планшет, 30 та Wи Фи роутер, талабалар учун 105 та стол, 218 та стул, кичик мажлислар зали учун (конференция стол-стули) 1-тўплам, 1 та газ счётчик, 3 та газонакосилка, 4 та кондиционер, 1 та проектор, 1 та АКТ доскаси, 1 та телевизор, 151 та бадиий адабиётлар тўплами, 5 та видео кузатув мосламалари, 18 дона принтер қурилмалари харид қилинди ва тегишли тартибда ташкил этилган жойларга ўрнатилди, натижада янгидан 5 та компютер хонаси ташкил қилинди.

1-ўқув биносидаги мавжуд (эски) безакли пардалар ўрнига 518.5 кв.м дан иборат (жалюза) пардалари ўрнатилди (77,7 млн.сўм).

“Талабалар турар жойи”да қўшимча ётоқ ўринлари ташкил қилиш мақсадида 2-ярусли кроватлардан фойдаланиб ётоқ ўрни мавжуд 297 ўриндан 447 ётоқ ўрни ташкил этилди. Сарфланган маблағ (777.3 млн.сўм) ташкил этади.

Филиал профессор-ўқитувчилари ва ишчи ходимлариниг соғликларини тиклаш мақсадида 3 нафар профессор-ўқитувчи ва ишчи ходимларга Чортоқ санаториясига (Х.Арипджанова, А.Қодиров оналари, А.Кадиров), 7 нафар ишчи ходимга Чимиён санаториясига (О.Эргашев оналари, И.Тожибоев, Ш.Холматов, Ж.Эргашев, Ё.Рахимов, Д.Ахмадярова онаси, Х.Араббоев) дам олишлари учун йўлланмалар берилди.

Соғломлаштириш оромгохларига ўқитувчи ва ишчи ходимларининг 25 нафар фарзандларига йўлланмар берилди.

Ўзбекистон Республикаси Олий ва ўрта махсус таълим вазирлигининг 2021 йил 20 сентябрдаги 399-сонли қарори ижросини таъминлаш мақсадида филиалнинг 2021 йил 21 сентябрдаги 262-сонли ички буйруғи ишлаб чиқилди. Филиал ички буйруғи асосида 2021-2022-йиллар куз-қиш мавсумига тайёргарлик ишларини олиб бориш чора тадбирлар дастури ва даврий жадвал (сетовой график) ишлаб чиқилди ва тасдиқланди. 2021-2022 йиллар куз-қиш мавсумига тайёргарлик кўриш учун талаб қилинадиган иш ҳажмлари ва сарфланадиган маблағ миқдори аниқланди. Тузилган режа асосида   
1-ўқув биноси ҳамда “Талабалар турар жойи” биносида аниқланган камчиликлар тўла бартараф этилган 1-ўқув бинолари ҳамда “Талабалар турар жойи” иссиқлик тизими, иссиқ ва совуқ сув таъминоти оқава сув тизими инвентаризатсия қилинган аниқланган камчиликлар бартараф этилди.Иссиқлик тизими “FERGANA ENERGY TEST SERVICE” ташкилоти томонидан юқори босим остида ювилди (далолатнома расмийлаштирилди) шунингдек электр тизими ер ости кабеллари йиллик лаборатория кўригидан ўтказилди (далолатнома расмийлаштирилди). Филиал қозонхоналари мономертлари “Ўзбекистон миллий метрология институти” ДУК Фарғона филиали томонидан қиёслов кўригидан ўтказилди (қиёслов серетификари расмийлаштирилди). Ёнғин ўчириш асбоблари қайта тўлдирилди. Филиалнинг 1-ўқув биноси “Талабалар турар жойи” биносидаги иситиш қозонхоналари “Анвархон” ҳусусий корхонаси томонидан кўрикдан ўтказилиб, далолатнома расмийлаштирилди. Қозонхона тутун йўллари Ўзбекистон ёнғинга қарши кураш жамияти Фарғона шаҳар ҳудудий бўлинмаси томонидан кўрикдан ўтказилди. Табиий газдан фойдаланишга яроқли деб топилиб, далолатнома расмийлаштирилди. Иситиш қозонхонаси жорий таъмирдан чиқарилган ҳозирги кунда синов жараёни амалга оширилиб иссиқлик билан таъминланиш учун тайёр ҳолга келтирилган.

Ҳудуддаги манзарали дарахтларга шакл бериш ишлари амалга оширилмоқда.   
1-ўқув биноси ер тўла, чердак қисми кўрикдан ўтказилди тартибга келтирилди.   
2-ўқув биносининг иссиқлик тизимини жорий таъмирлаш **“ИНВЕСТ ФАН” МЧЖ** билан 2021 йил 22 сентябрдаги 8-сонли шартнома имзоланиб жорий таъмирланди. 1-ўқув биносини фасад қисмини жорий таъмирлаш бўйича 12 октябрдаги 8-сонли шартнома имзоланиб **“ЖАВЛОН МАСТЕР СТОРИ” ХК** томонидан таъмирлаш ишалари амалга оширилди.

Давлат хусусий шериклик асосида филиал худудида 400 ўринга мўлжалланган “Талабалар турар жойи” барпо этиш.

2022 йилда 2-ўқув биносининг том қисмини жорий таъмирлаш ишлари лойиҳа-смета ҳужжатларини тайёрлаш ва ишларни амалга ошириш.

Филиал ўқув биноларини етарли газ билан таъминлаш учун янгитдан газ таъминоти тизимини барпо этиш.

Филиалнинг 1 ва 2 ўқув биноларини суғориш тизимини такомиллаштириш.

Ушбу масала бўйича директор ўринбосари И. Тожибоев, факультет декани О. Отақулов, бош ҳисобчи М. Нурматовлар фикр-мулоҳаза, таклифлар билдирдилар.

**Тўртинчи масала юзасидан И. Тажибаев ахборот берди.**

Ахборот ресурс маркази фонди: умумий фондда 4044 номда 12288 нусхада адабиётлар мавжуд бўлиб, улардан лотин алифбосида 3953 та, кирил алифбосида 3336 та, рус тилида 3336 та, бошқа тилларда 1163 та.

Шулардан илмий-адабиётлар 110 номда 505 нусхада, дарсликлар 888 номда 4206 нусхада, ўқув қўлланмалар 1796 номда 5607 нусхада, бадиий адабиётлар 768 номда 1124 нусхада, чет эл адабиётлари 408 номда 574 нусхада бошқа адабиётлар 74 номда 272 нусхада мавжуд.

2021-ўқув йилида: жами 266 номда 906 нусхада янги адабиётлар билан бойитилди. Шундан, дарслик - 25 номда 115 нусха, ўқув қўлланма - 64 номда 215 нусха, монография - 14 номда 90 нусха, бадиий адабиёт - 120 номда 157 нусха, журналлар - 6 номда 108 нусха, бошқа адабиётлар - 37 номда 221 нусха.

2021-йилда Филиал профессор ўқитувчилари томонидан умумий ўқув адабиётлари -2 та дарслик 25 нусхада, 11та ўқув қўлланма 72 нусхада, 4та монография 57 нусхада, 1та услубий кўрсатма 3 нусхада АРМга топширилган. Илова бириктирилиб маълумот келтирилган.

Газета ва журналлар бўйича: 2022 йил учун жами: 22 номда 120 нусхада 29 599 706‬ сўмлик газета ва журналларга обуналар ташкилланди.

Ахборот ресурс марказининг таъминланганлиги: АРМ ўқув зали, умумий 19 та компьютер ва 80 та ўринга эга бўлиб, 1-бинода 2та, 2-бинода 2та хамда талабалар турар жойида ўз бўлимларга эга. Ушбу йилда 7 та янги компьютер, янги принтер қурилмаси ва асосий бинода янги катта 1та электрон ва ўқув хонаси билан таъминланди ва жихозланди. Ушбу хона 10 компютер ва 14та ўриндиқга эга бўлиб, хар бир ўриндиқда шахсий “ноутбоок” қурилмаларидан фойдаланиш учун электр розеткалари хамда интернет тармоғи билан жихозланди.

Ахборот ресурс марказидан масофадан туриб фойдаланиш учун телеграм мессенгери орқали https://t.me/libfbtuituz\_bot ссилкаси орқали ТАТУФФ електрон кутубхона боти ишга туширилган. Электрон кутубхона бўйича https://lib.fbtuit.uz/index.html ссилкаси орқали ўз веб сайти йўлга қўйилган ва электрон адабиётлардан фойдаланиш имконияти яратилган. Хозирда АРМ электрон адабиётлар базаси 21500 дан ортиқ адабиётларлар билан таъминланган хамда ушбу йилда АРМ фондидаги адабиётларни 100% электрон фондда шакллантириш бўйича ишлар давом этмоқда. Талабаларнинг мустақил ишларида кўмакдош сифатида махаллий хамда хорижий илмий базалар билан хамкорликлар йўлга қўйилди.

Махаллий АРМ ва кутубхоналардан: Таянч олийгох ТАТУ, Вилоят кутубхонаси хамда ФарДУ электрон кутубхоналаридан фойдаланиш имконияти яратилди.

Хорижий хамкорликлардан: ЕБСCО илмий-таълимий маълумотлар базасидан. Бош қароргоҳи Массачусец штатининг Ипсвич шаҳрида жойлашган ЕБСCО Информацион Сервиcес ЕБСCО Индустриес Инc.нинг бўлинмаси бўлиб, штаб-квартираси Aлабама штати Бирмингем шаҳрида жойлашган. ЕБСCО бутун дунё бўйлаб турли хил кутубхоналарга маҳсулот ва хизматларни тақдим етади.

Бир қатор Россия федерациясига тегишли БООК.РУ, БЕЛЛAРУС ва “Российский Государственный Библиотека”лардан фойдаланиш имконияти яратилди.

Ушбу масала бўйича директор ўринбосари И. Тожибоев, кафедра мудирлари А. Дилшодов, Г. Кочкорова ва И. Билоловлар фикр-мулоҳаза, таклифлар билдирдилар.

**Бешинчи масала юзасидан М. Тешабоев, О. Эргашев, О.Райимжоновалар ахборот бердилар.**

Ахборот технологиялари соҳасидаги давлат сиёсатини амалга ошириш ва бу сохада етук малакали, рақобатдош кадрлар тайёрлаш мақсадида Мухаммад ал-Хоразмий номидаги Тошкент ахборот технологиялари Фарғона филиалида “Ахборот технологиялари” кафедраси ташкил этилган.

Кафедранинг асосий вазифалари этиб:

5330500 “ Компьютер инжиниринги” бакалаврият таълим йўналиши ва 5А330501 “Компьютер инжиниринги” (Компьютер тизимларини лойихалаш) магистратура мутахассислиги бўйича малакали, рақобатдош кадрлар тайёрлаш.

**I. Ўқув ишлари бўйича.** – 5330500 “Компьютер инжиниринги” бакалаврият таълим йўналиши бўйича Давлат таълим стандарти мавжуд, ЎзР ОЎМТВнинг № 36.2008 буйруғи билан 17 феврал 2015 йилда тасдиқланган.

* 5330500 “Компьютер инжиниринги” бакалаврият таълим йўналиши бўйича малака талаблари мавжуд, ЎзР ОЎМТВнинг буйруғи билан 25 август 2021 йилда 60610500 “Компьютер инжиниринги” бакалаврият таълим йўналиши бўйича малака талаблари ЎзР ОЎМТВнинг № 365 буйруғи билан 25 август 2021 йилда тасдиқланган.
* 5А330501 “Компьютер инжиниринги” магистратура мутахассислиги бўйича малака талаблари мавжуд, ЎзР ОЎМТВнинг буйруғи билан 25 август 2021 йилда 70610501 “Компьютер инжиниринги” магистратура мутахассислиги бўйича малака талаблари мавжуд, ЎзР ОЎМТВнинг № 365 буйруғи билан 25 август 2021 йилда тасдиқланган.
* 5330500 “Компьютер инжиниринги” бакалаврият таълим йўналиши ва 5А330501 “Компьютер инжиниринги” магистратура мутахассислиги бўйича ўқув режаси ЎзР ОЎМТВнинг № В60610300 билан 25 август 2021 йилда, ишчи режа Муҳаммад ал-Хоразмий номидаги Тошкент ахборот технологиялари университети Фарғона филиали Кенгаши томонидан 2021 йил 30 августда №1 сонли йиғилиш баённомаси билан тасдиқланган.
* “Ахборот технологиялари” кафедрасида жами 26 та фандан маъруза, лаборатория ва амалий машғулотлар олиб борилади. Ушбу фанлардан ўқув дастурлари, ишчи дастурлар, ўқув услубий мажмуалар мавжуд бўлиб, ишчи дастурлар, ўқув услубий мажмуалар Муҳаммад ал-Хоразмий номидаги Тошкент ахборот технологиялари университети Фарғона филиали Кенгаши томонидан 2021 йил 30 августда №1 сонли йиғилиш баённомаси билан тасдиқланган.
* Барча фанлардан услубий кўрсатмалар мавжуд ва филиал услубий кенгаши томонидан тасдиқланган.
* Кафедранинг 2021-2022 ўқув йилига ўқув юкламаси – 25609 соатни ташкил этади, шундан маъруза учун - 2622 соат, амалий машғулот учун – 1614 соат, лаборатория машғулотлари учун 9276 соат, назорат ишлари учун – 1048 соат, индивидуал лойиҳа ишлари учун -658 соат, малакавий амалиёт учун - 6212 соат, БМИ учун - 3146 соат, 335- соат ДАК учун ажратилган.

Ўқув юкламалари профессор-ўқитувчиларга “Вақт меъёрлари” асосида тўғри тақсимланган.

2.1. Кафедрада бўйича ишлаб чиқилган ўқув адабиётлар.

Кафедрада ўқитиладиган фанларни янги авлод дарсликлар, ўқув қўлланмалар билан тўлиқ таъминланган.

Талабаларни янги ўқув адабиётлари билан таъминлашга алоҳида эътибор берилмоқда.

Кафедрада барча фанлар бўйича маъруза матнлари мавжуд. Амалий машғулотлар, лаборатория ишларини ва мустақил таълимни бажариш учун услубий кўрсатмалар тайёрланган ҳамда чоп этилган ҳамда ахборот-ресурс марказига, талабаларга фойдаланиши учун берилган.

2.2. Талабаларнинг мустақил ишларини ташкил этиш ва унинг услубий таъминоти.

Талабаларда мустақил ишлаш кўникмаларини шакллантириш, рефератлар, илмий мақолалар ёзишга оид тавсиялар бериш, уларга амалий ёрдам кўрсатиш, талабалар билан ишлаш хар бир фан ўқитувчисининг иш режасида режалаштирилган. Мустақил ишларни жадвал асосида ўқув йилининг ҳар қайси семестрида ўз муддатида қабул таъминланган. Кафедрада ўқитиладиган ҳар бир фандан мустақил ишларни бажариш бўйича услубий кўрсатмалар тайёрланган ва чоп этилган.

2.3. Кафедра профессор-ўқитувчилари томонидан 2021 йилда чоп этилган ва чоп этишга тайёрланган дарслик, ўқув-қўлланма, ўқув услубий қўлланма ва ўқув-услубий мажмуалар ва 2022 йилга режа тўғрисида маълумот

2020-2021 ўқув йилида филиал профессор-ўқитувчилари томонидан 9 та ўқув қўлланма, 42 та услубий кўрсатмалар нашр этилган.

2021-2022 ўқув йилига 5 та ўқув қўлланма, 2 та монография, 46 дан ортиқ услубий кўрсатмалар чоп этиш режалаштирилган.

II.Илмий-инновацион йўналишда

2.1. Кафедра профессор-ўқитувчилари томонидан ихтиро (патент)лар, дастурий воситалар учун олинган гувоҳномалар

2021 йилда дастурий воситалар учун олинган гувоҳномалар сони 11 та.

2022 йилда дастурий воситалар учун олиниши режалаштирилган гувоҳномалар сони 20 та.

2.2. Профессор-ўқитувчиларнинг таркиби тўғрисида. Илмий салоҳиятнинг ҳозирги ҳолати.

Кафедрада жами 20 нафар профессор-ўқитувчи фаолият юритмоқда, шундан: 1 нафари фан доктори, 6 нафари фан номзоди (PhD) бўлиб, илмий салоҳият 35% ни ташкил этади.

2.3. Илмий салоҳиятли кадрларни тайёрлаш бўйича қилинган ишлар. Охирги 3 йилда докторантура ва мустақил тадқиқотчилар тўғрисида маълумот. Охирги 3 йилда илмий ишни ҳимоя қилган ходимлар. Илмий салоҳиятли профессор-ўқитувчиларни ишга қабул қилиш бўйича чоралар*.*

2021 йил ҳисобот даврига кафедрада диссертация ҳимоя қилганлар йўқ.

2.4. Кафедрада ёш олимлар фаолияти ва рахбариятнинг улар билан ишлаш ҳолати. Ёш олимлар томонидан амалга оширилаётган ва режалаштирилаётган лойиҳалар.

2022 йил ҳисобот даврига кафедрада 2 нафар изланувчи Т.Абдуллаев ва О.Эргашевларни фан номзодлик (PhD) диссертацияларини ҳимоя қилишлари режалаштирилган.

2.5. Кафедра профессор-ўқитувчиларининг “Scopus” ва “Web of science” рўйхатидаги илмий журналларда ҳамда Олий аттестация комиссияси рўйхатида келтирилган хориждаги нуфузли журналларда ва чоп этилган мақолалари.

2021 йилда “Scopus” ва “Web of science” рўйхатидаги илмий журналларда 3 та, Олий аттестация комиссияси рўйхатида келтирилган республика журналларида 20 тадан ортиқ илмий мақолалар, ҳамда халқаро миқёсдаги анжуманларда 16 та республика миқёсидаги анжуманларда 28 та тезислар чоп этилган.

2.6. “Scopus” ва “Web of science” рўйхатидаги илмий журналларда жами 4 нафар профессор-ўқитувчи томонидан жами 3 та мақола чоп этилди, улардан айни пайтда 3 та мақола “Scopus” базасида кўринди:

**IV.Маънавий-маърифий соҳада.**

2021/2022 ўқув йилига маънавий-маърифий ишлар режаси 2021 йил августь ойида кафедра мудири томонидан тузилган ва тасдиқланган.

Кафедрада 15 нафар иқтидорли талабалар алоҳида дастурлар асосида тайёрланмоқда, талабаларни турли хил танловларда, кўрикларда қатнашиши, мустақил илмий изланиш олиб боришига алоҳида аҳамият берилмоқда. Кафедрада талабаларнинг бўш вақтларини мазмунли ўтказишини ташкил этиш бўйича “CМСда веб сайтлар яратиш” - С.И.Хонтўраев, “Мобил иловаларни ишлаб чиқиш” - Ж.М.Ходжиматов, “Алгоритмчи” - А.А.Хоитқулов, “Робототехникага кириш” - О. М. Эргашев ва Б. Х. Турғунов, “Компютерли моделлаштириш” - А.Г.Абдуқодиров тўгараклари ташкил этилган бўлиб унда, кафедра профессор-ўқитувчилари томонидан машғулотлар ўтказилади ва иқтидорли ёш талабалардан фан олимпиадаларига тайёрланади, 75 та талаба жалб қилинган. Жорий ўқув йилининг 3 ойи давомида амалга оширилган ишлар бўйича ҳисоботлар кафедранинг 4 та баённомасида жамланган.

**Аниқланган камчиликлар**

1. Кафедрада ушбу ўқув йилида хорижий мутахассисларни ўқув жараёнига жалб этиш амалга оширилмаган.
2. Хорижий мутахассислар билан хаммуаллифликда чоп этилган ўқув адабиётлари (дарслик, ўқув қўлланма ва монографиялар) мавжуд эмас.
3. Кафедрада 2 та компьютер синфлари 35 та компьютерлар билан жихозланган, 1 та лаборатория хонаси мавжуд “Ўрнатилган тизимлар” лаборатория хонаси замонавий 12 дона компьютерлар ва ARDUINO жихозлари билан таъминланган. Лекин у кафедрадаги барча амалий ва лаборатория машғулотларига етарли эмас, техник воситаларини харид қилиб, ўқув жараёнинга жорий этиш зарур.
4. Ўқув семестрида жорий кунгача биронта хам халқаро эьтироф этилган (Scopus, Web of Scinse) базасига киритилган журналларда мақолалар чоп этилмаган.
5. Кафедрада олиб борилган маънавий-маърифий ишлар филиал сайтида ва ОАВда кенг ёритилмаган.
6. Бир қатор ташкил қилинган ишлар ҳисобот шаклида расмийлаштирилмаган.

Телекоммуникация соҳасидаги давлат сиёсатини амалга ошириш ва бу сохада етук малакали, рақобатдош кадрлар тайёрлаш мақсадида Мухаммад ал-Хоразмий номидаги Тошкент ахборот технологиялари университети ректори буйруғи асосида 2008 йил 30 августда Тошкент ахборот технологиялари университети университети Фарғона филиали Кенгаши қарори билан **“Телекоммуникация инжиниринги”** кафедраси ташкил этилган.

Кафедранинг асосий вазифалари этиб:

5350100 “Телекоммуникация технологиялари” таълим йўналиши бўйича малакали, рақобатдош кадрлар тайёрлаш.

5А350101 – Телекоммуникация инжиниринги (Телерадиоэшиттириш) таълим йўналиши бўйича малакали, рақобатдош кадрлар тайёрлаш.

**I.Ўқув ишлари бўйича**

5А350101 “Телекоммуникация технологиялари” магистратура таълим йўналиши бўйича малака талаблари мавжуд, ЎзР ОЎМТВнинг № 603 буйруғи билан 24 август 2017 йилда тасдиқланган.

5350100 “Телекоммуникация технологиялари” бакалаврият таълим йўналиши бўйича ўқув режаси ЎзР ОЎМТВнинг № В5350100 билан 24 август 2017 йилда, ишчи режа Муҳаммад ал-Хоразмий номидаги Тошкент ахборот технологиялари университети Фарғона филиали Кенгаши томонидан № 1, 2021 йил 30 августда тасдиқланган.

“Телекоммуникация инжиниринги” кафедрасида жами 24 та фандан маъруза, лаборатория ва амалий машғулотлар олиб борилади. Ушбу фанлардан ўқув дастурлари мавжуд ва ЎзР ОЎМТВнинг № В5350100 билан 25 август 2018 йилда тасдиқланган, ишчи дастурлар, ўқув услубий мажмуалар Муҳаммад ал-Хоразмий номидаги Тошкент ахборот технологиялари университети Фарғона филиали Кенгаши томонидан № 1, 2021 йил 30 августда тасдиқланган.

Барча фанлардан услубий кўрсатмалар мавжуд ва филиал услубий кенгаши томонидан тасдиқланган.

Кафедранинг 2021-2022 ўқув йилига ўқув юкламаси – 17970 соатни ташкил этади, шундан маъруза учун - 2634 соат, амалий машғулот учун – 1194 соат, лаборатория машғулотлари учун - 5712 соат, назорат ишлари учун - 1429 соат, индивидуал лойиҳа учун - 604 соат, малакавий амалиёт учун - 2052 соат, БМИ учун - 1316 соат, ДАК учун 159 - соат, ИТИ ва МД раҳбарлик ва ИПИ ва амалиётга раҳбарлик учун – 2870 соат ажратилган.

Ўқув юкламалари профессор-ўқитувчиларга “Вақт меъёрлари” асосида тўғри тақсимланган.

**2.1. Кафедрада бўйича ишлаб чиқилган ўқув адабиётлар.**

Кафедрада ўқитиладиган фанларни янги авлод дарсликлар, ўқув қўлланмалар билан тўлиқ таъминланган.

Кафедранинг ўқув адабиётлари, услубий қўлланмалар ва бошқа услубий материаллар билан таъминлаш учун профессор – ўқитувчилар томонидан 1 та дарслик, 2 та ўқув қўлланма нашрдан чиққан.

**2.2. Талабаларнинг мустақил ишларини ташкил этиш ва унинг услубий таъминоти.**

Талабаларда мустақил ишлаш кўникмаларини шакллантириш, рефератлар, илмий мақолалар ёзишга оид тавсиялар бериш, уларга амалий ёрдам кўрсатиш, талабалар билан ишлаш хар бир фан ўқитувчисининг иш режасида режалаштирилган. Мустақил ишларни жадвал асосида ўқув йилининг ҳар қайси семестрида ўз муддатида қабул таъминланган. Кафедрада ўқитиладиган ҳар бир фандан мустақил ишларни бажариш бўйича услубий кўрсатмалар тайёрланган ва чоп этилган. Талабалар мустақил ишларни бажариш учун ҳам электрон ўқув воситаларидан фойдаланиш йўлга қўйилган.

**2.3.Кафедрада Hemis тизими** <https://hemis.fbtuit.uz/teacher/time-table> **платформаси жорий қилиниши**

Кафедрада Hemis тизими <https://hemis.fbtuit.uz/teacher/time-table> платформаси жорий қилинган бўлиб, унда 12 та асосий штатда фаолият олиб бораётган профессор-ўқитувчилар тизимдан рўйхатдан ўтган. 2021/2022 ўқув йили кузги семестрида 16 та фандан ўқув машғулотлари олиб борилмоқда. Барча талабалар тизимга аъзо қилинган.

2021-2022 ўқув йили кузги семестрида <https://hemis.fbtuit.uz/teacher/time-table> тизимида кафедрада шакллантирилган ҳамда жами 16 та фан бўйича электрон ресурслар жойлаштирилган.

**2.4. Кафедрада мутахассислик фанлардан чет тилида машғулотлар олиб бораётган профессор-ўқитувчилар (машғулот ўтказиш жадвалининг мавжудлиги ва тасдиқланганлиги).**

Ҳозирги кунда Ўзбекистон Республикаси Президентнинг 2012 йил 10 декабрь “Чет тилларини ўрганиш тизимини янада такомилаштириш чора-тадбирлари тўғрисида”ги ПҚ-1875-сон, 2017 йил 20 апрелдаги “Олий таълим тизимини янада ривожлантириш чора-тадбирлари тўғрисида”ги ПҚ-2909-сон, 2018 йил 5 июндаги “Олий таълим муассасаларида таълим сифатини ошириш ва уларнинг мамлакатда амалга оширилаётган кенг қамровли ислоҳотларда фаол иштирокини таъминлаш бўйича қўшимча чора-тадбирлар тўғрисида”ги ПҚ-3775-сон қарорларининг ижросини таъминлаш мақсадида кафедра катта ўқитувчилари У.Искандаров ва Б.Турғуновлар томонидан 2 та мутахассислик фанларидан инглиз тилида дарс машғулотлари ўтказилмоқда.

**Жорий ўқув йилида кафедрада малака оширган профессор-ўқитувчилар хақида.**

Ўзбекистон Республикаси Олий ва ўрта махсус таълим вазирлигининг буйруғи ҳамда кафедра профессор-ўқитувчилари малакасини ошириш режасига кўра кафедра ўқитувчиларидан Н.Жўраев, А.Комилов, С.Эргашевлар 2021 йил ноябр – декабрь ойида ТАТУ хузуридаги ПКҚТ ва УМО тармоқ марказида малака ошириш курсларини муваффақиятли тамомлаган.

**2.5. Кафедрада соҳа корхоналари билан таълим ва интеграцияни ташкил этилган ўқув лабораториялари. Тузилган ҳамкорлик шартномалари.**

Кафедрада талабаларнинг малакавий амалиётларини ўтказиш 4 та соҳа корхоналар билан шартномалар тузилган. Хозирги кунда 2 ва 3 курс талабалари шартнома асосида хафтада бир кун амалиётга юборилган.

Ушбу масала бўйича директор ўринбосари И. Тожибоев, факультет деканлари Ф. Мухтаров, О. Отақулов, Мониторинг ва ички назорат бўлими бошлиғи Д. Онарқуловалар фикр-мулоҳаза, таклифлар билдирдилар.

**Олтинчи масала юзасидан Р. Нурдинова, О. Эргашев, О.Райимжоновалар ахборот бердилар.**

2021/2022 ўқув йили ўқув жараёни графигига асосан 2021 йил 22 январдан Магистратура мутахассисликларида кузги семестри якунланганлигини ҳисобга олган ҳолда ТАТУ ректорининг 2018 йил 26 ноябрдаги 2683-сонли буйруғи 1-иловаси “Муҳаммад ал-Хоразмий номидаги Тошкент ахборот технологиялари университети ва унинг минтақавий филиалларида кредит тизими шароитларида талабалар билимини назорат қилиш тартиби ва баҳолаш мезонлари тўғрисидаги Йўриқнома”га асосан якуний назоратларни ўтказиш белгиланган.

Муҳаммад ал-Хоразмий номидаги Тошкент ахборот технологиялари университети Фарғонафилиали директорининг буйруғига асосан магистратура 2-курс талабаларидан “Магистрлик диссертациясини тайёрлаш ва ҳимояси” ҳамда “Илмий педагогик ишлари” бўйича ҳимоя ишлари 2021 йил 1-2 февраль кунлари ўтказилди.

5А330103 – Компьютер инжиниринги (Компьютер тизимларини лойиҳалаш) мутахассислигида 2020-2021 ўқув йилида 15 та магистр битириши режалаштирилган ва 14 та магистрант магистрлик диссертацияларини муваффақиятли ҳимоя қилди, битта магистрант ўз хохишига кўра магистррантлар сафидан четлаштирилди. 2021-2022 ўқув йили режасига мувофиқ магистрант талабалар магистрлик дисертацияси бўйича бажарган ишлари тўғрисида ҳисобот беришди.

Илмий технологик ишлари бўйича бажарган ишларини тақдим этишиб, слайдлар ёрдамида магистрлик дисертацияларидаги мавзуларини тушунтириб ўтишди. Шу кунгача барча магистрантларнинг Илмий мавзулари бўйича олиб борган илмий тадқиқот натижалари Халқаро ва Республика миқёсидаги конференцияларда апробациядан ўтаётганлиги назорат қилинмоқда.

**Илмий педагогик ишлар бўйича:** магистрлар 2021-2022 ўқув йили мобайнида кафедра томонидан ўзларига бириктирилган профессор - ўқитувчиларнинг дарс жараёнларида иштирок этишгани, педагогик маҳорат, ўқитиш усуллари, ўқувга дарсларига тайёргарлик, ўқув меъёрий хужжатларни шакллантириш ишларини ўзлаштиргани бўйича ҳисобот беришди.

Шунингдек, 2021-2022 ўқув йили “Компьютер инжиниринг” йўналишига 48 та ўзбек гурухига ва 6 рус гурухига магистр талаба қабул қилинди. Ҳозирги кунда 1 - босқич магистрларнинг диссертация мавзулари шакллантирилди. Талабаларга тақдим қилинган диссертация мавзуларига мос тушадиган мавзуларни профессор-ўқитувчилар томонидан хар бир иш таҳлил қилинди ҳамда шаффоф тарзда магистрлик диссертация мавзулари бириктирилди. ТАТУ Фарғона филиалидан бошқа ташкилот ва муассасалардан тайинланган раҳбарлар билан биргаликда филиалимизнинг профессор-ўқитувчилардан маслаҳатчилар белгиланди. Магистр талабаларга мавзулар бўйича, диссертация ишлари раҳбарлари, маслахатчиси ва тақризчилари бириктириш ишлари шакллантирилмоқда.

1 - босқич магистрларига диссертация мавзуларини бириктириш ҳамда 2 - босқич магистрларининг илмий тадқиқот ва илмий педагогик ишлари бўйича билдиришнома тайёрланди. Шунингдек, “Компьютер инжиниринг” факультетига буйруқ учун тақдим этилди.

**5А350100-Телекоммуникация инжиниринги (Телерадиоэшиттириш) мутахассислиги бўйича**

2021/2022 ўқув йили ўқув жараёни графигига асосан 2021 йил 22 январдан Магистратура мутахассисликларида кузги семестри якунланганлигини ҳисобга олган ҳолда ТАТУ ректорининг 2018 йил 26 ноябрдаги 2683-сонли буйруғи 1-иловаси “Муҳаммад ал-Хоразмий номидаги Тошкент ахборот технологиялари университети ва унинг минтақавий филиалларида кредит тизими шароитларида талабалар билимини назорат қилиш тартиби ва баҳолаш мезонлари тўғрисидаги Йўриқнома”га асосан якуний назоратларни ўтказиш белгиланган.

Муҳаммад ал-Хоразмий номидаги Тошкент ахборот технологиялари университети Фарғонафилиали директорининг буйруғига асосан магистратура 2-курс талабаларидан “Магистрлик диссертациясини таёрлаш ва ҳимояси” ҳамда “Илмий педагогик ишлари” бўйича ҳимоя ишлари 2022 йил 1-2 февраль кунлари ўтказилди.

2020-2021 ўқув йилида 5А350100-Телекоммуникация инжиниринги (Телерадиоэшиттириш) мутахассислигида 4 та магистр битириши режалаштирилган бўлиб, уларнинг барчаси магистрлик диссертацияларини муваффақиятли ҳимоя қилди. 2021-2022 ўқув йилида 15 та магистр битириши режалаштирилган. Ўқув режасига мувофиқ магистрант талабалар магистрлик дисертацияси бўйича бажарган ишлари тўғрисида ҳисобот беришди. М3-20 гуруҳидан Комилов Даврон, Махсудов Исломбек, Мадаминов Бахтиёржон, Йигиталиев Алижон, Охунов Тохиржон, Турғунбоев Тохиржон, Буважонов Хамиджон, Абдурахмонов Солижон, Абдуқаххоров Жахонгирмирзо, Маматқулов Қудратилло, Маҳмудов Исроилжон, Ёқубов Шокиржон, Сотволдиев Саидакбархон, М4-20 гуруҳидан Алимджанов Дилёржон, Дадабаев Мурод илмий технологик ишлари бўйича бажарган ишларини тақдим этишиб, слайдлар ёрдамида магистрлик диссертацияларидаги мавзуларини тушунтириб ўтишди.

Шунингдек, 2021-2022 ўқув йили “Телекоммуникация инжиниринги” йўналишига 8 та ўзбек гуруҳига ва 3 рус гуруҳига магистр талаба қабул қилинди. Ҳозирги кунда магистрларнинг дисертация мавзулари шакиллантирилди. Талабаларга тақдим қилинган дисертация мавзуларига мос тушадиган мавзуларни профессор-ўқитувчилар томонидан ҳар бир иш таҳлил қилинди ҳамда шаффоф тарзда магистрлик дисертация мавзулари бириктирилди. Магистр талабаларга мавзулар бўйича, битирув малакавий иши раҳбарлари, маслаҳатчиси ва тақризчилари бириктириш ишлари шакллантирилмоқда.

Шу кунгача барча магистрантларнинг Илмий мавзулари бўйича олиб борган илмий тадқиқот натижалари Халқаро ва Республика миқёсидаги конференцияларда апробациядан ўтаётганлиги назорат қилинмоқда.

1 - босқич магистрларига диссертация мавзуларини бириктириш ҳамда 2 - босқич магистрларининг илмий тадқиқот ва илмий педагогик ишлари бўйича билдиришнома тайёрланди. Шунингдек, “Телекоммуникация технологиялари ва касб-таълими” факультетига буйруқ учун топширилди.

Ушбу масала бўйича АРМ директори И. Тажибаев, кафедра мудирлари О. Райимжонова, Д. Тожиматовлар фикр-мулоҳаза, таклифлар билдирдилар.

**Еттинчи масала юзасидан А. Полвонов ахборот берди.**

Филиалнинг масофавий таълим платформаси профессор ўқитувчиларга қулайликлар яратиш мақсадида ишлаб чиқилди ва [moodle.fbtuit.uz](https://moodle.fbtuit.uz/) манзили орқали фаолият юритмоқда, платформа учун ажратилган ҳажм 500 ГБ ташкил қилади.

Масофавий таълим платформаси доимий ишлаши мақсадида филиалнинг серверларига қўшимча узлуксиз қувват манбаи (UPS) қурилмаси ўрнатилган (электр таъминотида узилиш рўй берганда 6 соатгача доимий ишлаш имконини таъминлаб беради).

2021-2022 ўқув йили учун платформада “2021-2022 o'quv yili kuzgi semestr” категорияси яратилиб, унинг ичига барча кафедралар кесимида курслар яратилиб, кафедра мудирларига умумий назорат қилиш имконияти яратиб берилган.

Ўзбекистон Республикаси Президентининг “Рақамли Ўзбекистон-2030” стратегиясини тасдиқлаш ва уни самарали амалга ошириш чора тадбирлари тўғрисида” 2020 йил 5 октябрдаги ПФ-6079-сон фармони ҳамда Олий ва ўрта махсус таълим вазирининг 2020 йил 13 октябрдаги 535-сон буйриғи ижросини таъминлаш ва олий таълим жараёнига рақамли технологияларни жорий этиш мақсадида филиалда **HEMIS** − Ахборот тизимини жорий этиш, тизимни ўрнатиш ва иш жараёнини ташкил этиш ишлари амалга оширилди.

2021/2022 ўқув йили учун “HEMIS” тизимига жами **357 та** фанлар рўйхатдан ўтган. Ушбу фанларга жами **2808** нафарфойдаланувчилар, шулардан **2646** нафар талабалар *(бакалавр, магистр, сиртқи),* **162** нафар профессор-ўқитувчилар, ходимлар *(педагог, бошқарувчи, назоратчи, тютор, раҳбар роллари)* бириктирилган.

Филиалда интернет талаб даражасида уланган бўлиб, уланиш нуқталари иккитани ташқи қилади, хар бир уланиш нуқтанинг тезлиги 300 Мбит/с, TAS-IX тармоғидаги тезлик 1 Гбит/с ташкил қилади.

Филиалнинг ҳудуди ва ўқув бинолари симсиз интернет тармоғи (Wi-Fi зоналар) ташкил этиш мақсадида 1-ўқув биносига 15 дона ва 2-ўқув биносига 15 дона Unifi роутерлар ўрнатилаб, интернет тармоғига уланди.

Филиал ўқув хоналарини замонавий АКТ жихозлари билан жихозлаш мақсадида 15 дона IMMER смарт телевизорлари ўрнатилиб, интернет тармоғига уланди. Хусусан:

1-ўқув биносига 5 дона;

2- ўқув биносига 15 дона;

Филиал худудини ҳамда ўқув жараёнларини назорат қилиш мақсадида 32 дона овоз ёзувчи ip видео кузатув камералари ўрнатилди. Хусусан:

1. Ўқув биносига 10 дона;
2. Ўқув биносига 22 дона;

Филиалда компютер жамланмаси ҳолати тўғрисида.

Ҳозирги кунда Филиалда жами 380 та компьютер жамланмаси мавжуд. Улардан ўқув жараёнида талабалар фойдаланиши учун 256 таси ажратилган “хар 100 та талабага 12 компютер жамланмаси тўғри келмоқда 256/2226\*100=11.5”. Ушбу компютерларни 15 та компьютер синифларига, 1 та лингафон хонасига ва 14 та ахборот ресурс марказига тақсимланган. Бундан ташқари рахбар ходимлар, бўлимлар, факультет деканатлари, кафедра мудрлари ва профессор-ўқитувчилар 124 та компьютер жамланмасидан фойдаланиб келишмоқда.

Маънавий ишга яроқсиз холатга келиб қолган компьютерларни рўйхатдан чиқариш бўйича маъсул ходимлар билан биргаликда ишлар амалга оширилиб, 128 дона компьютер рўйхатдан чиқарилди.

**Филиал веб-сайт ҳолати тўғрисида.** Ўзбекистон Республикаси Вазирлар Маҳкамасининг 2013 йил 31 дeкабрдаги 355-сон қарори ва Ўзбекистон Республикаси Олий ва ўрта махсус таълим вазирлигининг 2018 йил 21 ноябрдаги 949-сонли буйруғининг минимал талабларга асосан филиалнинг расмий веб-сайти ишлаб чиқилган.

2021 йилнинг сентябрь ойига қадар филиалнинг расмий веб-сайти “UZINFOCOM” маркази билан филиал ўртасидаги 719-h сонли шартнома асосида 4 ГБ хажмдаги хостингда фаолият кўрсатиб келган. Бугунги кунда веб-сайт тўлиқ филиал серверига кўчириб ўтказилган ва 719-h сонли шартнома бекор қилинган. Бунинг натижасида веб-сайтнинг ишлаш самарадорлиги ортишига ва хостинг учун сарфланадиган маблағларнинг тежалишига эришилди. Веб-сайт фаолияти учун бир дона 2.10 GHz частотали процессор,  
2 ГБ оператив хотира, 20 ГБ хажмдаги диск хотираси ажратилган. Веб сайт [www.tatuff.uz](http://www.tatuff.uz) доменида жойлашган. Веб-сайтнинг расмий тили сифатида ўзбек тилида хизмат кўрсатади.

Веб-сайтда филиал ҳақида, раҳбарият, унинг структураси, таълим йўналишлари, кафедралар, бўлим ва марказлари ҳақида маълумотлар берилган ҳамда филиалда бўлаётган янгиликлар, тадбирлар, мақолалар ва эълонлар доимий равишда жойлаштирилиб келинмоқда.

Филиалнинг веб-сайти www.uz миллий рейтинг орқали февраль ойи холатига аниқланганда Ўзбекистон Олий талим муассасалари бўйича   
55-ўринни эгаллаб турибди.

Доимий маълумотлар ўзгарганда масъул ходимлар томонидан ўзгарган маълумотлар тақдим этиб келинмоқда. Филиал веб-сайти орқали чет эллик талабаларни жалб қилиш мақсадида халқаро стандартларга мос техник талаблар асасида ишлаш ва маълумотларни 3 (ўзбек, рус, инглиз) тилларида фаолият юритиб бориши учун филиал маъсул ходимлари белгиланган.

Ушбу масала бўйича директор ўринбосари И. Тожибоев, Ишлар бошқармаси бошлиғи Х. Абдурахмонов, факультет декани О.Отақуловлар фикр-мулоҳаза, таклифлар билдирдилар.

VIII. Турли масалалар.

A. Янги Ўзбекистоннинг 2022-2026 йилларга мўлжалланган тараққиёт стратегияси ва унда белгиланган Олий таълим тизимини ривожлантиришга доир вазифалар тўғрисида А. Кадиров ахбороти эшитилди. Бугунги даврда Янги Ўзбекистон “Инсон қадри устувор бўлган жамият ва халқпарвар давлат” деган муҳим ғоя негизида барпо этилмоқда. Давлатимиз Раҳбари белгилаб берган бу улуғвор мақсад асосида халқимиз янгидан-янги ислоҳотларнинг ҳақиқий муаллифига айланиб бормоқда.

Сўнги беш йиллик ислоҳотларининг натижасида мамлакатимизда Янги Ўзбекистонни барпо этишнинг зарур сиёсий-ҳуқуқий, ижтимоий-иқтисодий ва илмий-маърифий асослари яратилди.

Жаҳон миқиёсида мураккаб жараёнларни ва мамлакатимиз босиб ўтган тараққиёт натижаларини чуқур таҳлил қилган ҳолда кейинги йилларда **“Инсон қадри учун” тамойили** асосида халқимизнинг фаровонлигини янада ошириш, иқтисодиёт тармоқларини трансформация қилиш ва тадбиркорликни жадал ривожлантириш, инсон ҳуқуқлари ва манфаатларини сўзсиз таъминлаш ҳамда фаол фуқаролик жамиятини шакллантиришга қаратилган ислоҳотларнинг устувор йўналишларини белгиланди.

Шу муносабат билан, Ўзбекистон Республикаси Президентининг “Ҳаракатлар стратегиясидан – Тараққиёт стратегияси сари” тамойили асосида кейинги беш йилликда мамлакатимизда амалга ошириладиган ислоҳотларнинг зарур сиёсий-ҳуқуқий, ижтимоий-иқтисодий ва илмий-маърифий асосларини яратиб беришга қаратилган **“2022–2026 йилларга мўлжалланган Янги Ўзбекистоннинг тараққиёт стратегияси тўғриси”**ги ПФ-60 сон Фармони 2022 йил 28 январ куни тасдиқланди.

Мазкур Фармонга асосан **Тараққиёт стратегияси**:

– Инсон қадрини юксалтириш ва эркин фуқаролик жамиятини янада ривожлантириш орқали халқпарвар давлат барпо этиш;

– Мамлакатимизда адолат ва қонун устуворлиги тамойилларини тараққиётнинг энг асосий ва зарур шартига айлантириш;

– Миллий иқтисодиётни ривожлантириш ва юқори ўсиш суръатларини таъминлаш;

– Адолатли ижтимоий сиёсат юритиш, инсон капиталини ривожлантириш;

– Маънавий тараққиётни таъминлаш ва соҳани янги босқичга олиб чиқиш;

– Умумбашарий манфаатлардан келиб чиққан ҳолда умумбашарий муаммоларга ёндашиш;

– Мамлакатимиз хавфсизлиги ва мудофаа салоҳиятини кучайтириш, очиқ ва прагматик, фаол ташқи сиёсат олиб боришга қаратилган 7 та устувор йўналишдаги масалаларни қамраб олган.

Жумладан, Тараққиёт стратегияси ва уни 2022 йилда амалга ошириш бўйича “йўл харитаси”да мамлакатимизни ривожлантиришнинг 7 та устувор йўналиши доирасида 100 та мақсадларга эришиш назарда тутилган ҳамда 2022 йил “Инсон қадрини улуғлаш ва фаол маҳалла йили”да амалга оширишга оид 398 банддан иборат Давлат дастури тасдиқланди.

1. Инсон қадрини юксалтириш ва эркин фуқаролик жамиятини янада ривожлантириш орқали халқпарвар давлат барпо этиш йўналишида 12 та мақсад белгиланиб, 45 чора-тадбир белгиланган.

2. Мамлакатимизда адолат ва қонун устуворлиги тамойилларини тараққиётнинг энг асосий ва зарур шартига айлантириш йўналишида 8 та мақсад белгиланиб, 24 чора-тадбир белгиланган.

3. Миллий иқтисодиётни ривожлантириш ва юқори ўсиш суръатларини таъминлаш йўналишида 16 та мақсад белгиланиб, 128 чора-тадбир белгиланган.

4. Адолатли ижтимоий сиёсат юритиш, инсон капиталини ривожлантириш йўналишида 34 та мақсад белгиланиб, 59 чора-тадбир белгиланган.

5. Маънавий тараққиётни таъминлаш ва соҳани янги босқичга олиб чиқиш йўналишида 8 та мақсад белгиланиб, 29 чора-тадбир белгиланган.

6. Умумбашарий манфаатлардан келиб чиққан ҳолда умумбашарий муаммоларга ёндашиш йўналишида 10 та мақсад белгиланиб, 38 чора-тадбир белгиланган.

7. Мамлакатимиз хавфсизлиги ва мудофаа салоҳиятини кучайтириш, очиқ ва прагматик, фаол ташқи сиёсат олиб бориш йўналишида 12 та мақсад белгиланиб, 75 чора-тадбир белгиланган.

Мазкур Давлат Дастурини амалга оширишда 55 трлн. сўм ва 11,7 млрд АҚШ доллари миқдорида маблағлар режалаштирилган.

**Б. Чоп этилган нашр ишларини моддий рағбатлантириш масаласи юзасидан Р.Нурдинова ахбороти эшитилди.**

Муҳаммад ал-Хоразмий номидаги Тошкент ахборот технологиялари университети Фарғона филиалда яратилган ва чоп этилган дарслик, ўқув қўлланма, монография муаллифларини моддий рағбатлантиришга тавсия этиш бўйича ишчи гуруҳининг 2022 йил 21 январдаги йиғилиши баённомасига асосан, қуйидаги профессор-ўқитувчилар белгиланган миқдорида моддий рағбатлантириш учун ТАТУ Фарғона филиали Кенгашига тавсия этилади:

|  |  |  |  |  |
| --- | --- | --- | --- | --- |
| Т/р | Профессор – ўқитувчи Ф.И.Ш. | Лавозими | Китоб номи | Рағбат миқдори  МҲТЭКМнинг баробари |
| 1. | М.Бутабоев | “Ўзбек тили ва гуманитар фанлар” кафедраси профессори | Рақамли иқтисодиёт | 6 |
| 2, | М.Тешабоев | “Ўзбек тили ва гуманитар фанлар” кафедраси доценти | Фалсафа | 5 |
| 3. | Б.Абдуллаев | “Компьютер тизимлари” кафедраси катта ўқитувчиси | Проектирование и анализ бизнес-систем | 4 |

**В. Филиал Кенгаши аъзолари таркиибига ўзгартириш киритиш тўғрисида Кенгаш котиби М. Мирзаев ахбороти эшитилди.**

М. Мирзаев Дастурий инжиниринг кафедраси мудири в.в.б. лавозимига ассистент-ўқитувчи Қаюмов Ахрор Мўминжонович тайинланганлиги муносабати билан уни филиал Кенгаши аъзолигига қабул қилиш таклифини ўртага ташлади. Бундан ташқари Олий ва ўрта махсус таълим Вазирлигининг ПҚ5241-сон 2021 йил 31 августдаги қарори асосидаги 2/13-5241/1-сонли хатига асосан филиал ҳузуридаги қуйидаги техникум директорларини ҳам филиал Кенгашига аъзо қилиш кераклиги таклифини берди:

Абдухалилов Бобуржон Зухриддин ўғли – Андижон ахборот технологиялари техникуми директори;

Алланазаров Алишер Абдуҳакимович – Фарғона ахборот технологиялари техникуми директори;

Султанов Комилжон Усмонхонович – Янгиқўрғон ахборот технологиялари техникуми директори.

Берилган таклиф Кенгаш аъзолари томонидан бир овоздан қўллаб-қувватланди.

**Г. Педагог-ходимлар таркиби танлови тўғрисида Кенгаш котиби М. Мирзаев ахбороти эшитилди.**

“Фарғона ҳақиқати” газетасининг 2021 йил 15 декабрь 100-сонида филиал кафедраларида бўшаб қолган лавозимларга танлов эълон қилинган бўлиб, ушбу эълон асосида 10та ҳужжат, белгиланган муддат ҳамда амалдаги талаблар асосида йиғилиб, бизга топшрилди:

Кафедра катта ўқитувчиси лавозимига:

1. Холматов Шаҳобиддин Жумабаевич – Ўзбек тили ва гуманитар фанлар кафедрасикатта ўқитувчиси, фан номзоди.
2. Абдумаликов Абдулатиф Абиджонович – ФарДУ катта ўқитувчиси, фан номзоди.
3. Расулов Анваржон Хабибуллаевич – Компьютер тизимлари кафедраси катта ўқитувчиси.
4. Тожиматов Исроил Нурмаматович - ФарДУ катта ўқитувчиси.

Кафедра ассистент-ўқитувчиси лавозимига:

1. Эргашев Санжарбек Собиржон ўғли – Телекоммуникация инжиниринги кафедраси ўқитувчиси.
2. Хошимов Диёржон Умиджон ўғли – ФарПИ ассистент-ўқитувчиси.
3. Хасанова Махинур Юлдашбаевна – Компьютер тизимлари кафедраси ўқитувчиси.
4. Асқарова Шаҳло Муҳаммадалинвна – ФарДУ ассистент-ўқитувчиси.
5. Тиллабоев Аъзамжон Анварович – Дастурий инжиниринги кафедраси ассистент-ўқитувчиси.
6. Шарофутдинов Иқболжон Усмонжон ўғли – ФарДУ ассистент ўқитувчиси.

М. Мирзаев педагог-ходимларнинг танлов асосида ишга қабул қилиш бўйича Маслаҳат Кенгашининг 2022 йил 2 февралдаги йиғилишида танлов учун топширилган ҳужжатлар, номзодларнинг иқтидори ҳар томонлама ўрганилиб, баъзи эътирозлар, таклифлар асосида 10 номзоднинг барчаси танловда иштирок этишга тавсия қилинганлиги ҳақида ҳам ахборот берди.

М. Мирзаев Кенгаш аъзоларини номзодларнинг ҳужжатлари билан таништирди, таклиф қилинган номзодлар билан савол-жавоблар қилинди ҳамда Кенгаш аъзолари юқорида фамилияси келтирилган номзодларни танловда иштирок этишга бир овоздан рози бўлдилар.

Таклифлар асосида АТТ кафедраси мудири И.Билолов, Ахборот хавфсизлиги кафедраси мудири в.б. Д. Тожиматов, АРМ директори И.Тожибоевлардан иборат саноқ комиссияси сайланди.

Саноқ комиссияси танлов жараёнини ўтказди ва натижаларни маълум қилди.

**Д. Диссертация мавзусини тасдиқлаш ҳамда илмий маслаҳатчи тайинлаш тўғрисида Кенгаш котиби М. Мирзаев ахбороти эшитилди.**

Ушбу масала юзасидан сўзга чиққан филиал Илмий котиби М. Мирзаев Тошкент ахборот технологиялари университети Фарғона филиали Телекоммуникация технологиялари ва касб таълими факультети “Телекоммуникация инжиниринги” кафедраси ассистент-ўқитувчиси Тиллабоев Мухиддин Ганижоновичнинг 05.05.06 – “Қайта тикланувчан энергия турлари асосидаги энергия қурилмалари” ихтисослиги бўйича техника фанлари фалсафа доктори (PhD) илмий даражасини олиш учун тайёрланадиган “Фарғона вилояти автоном истеъмолчиларни электр энергияси билан таъминлашда қайта тикланувчи энергия манбаларидан фойдаланиш” мавзусидаги диссертация ишига доир кафедра томонидан тақдим этилган ҳужжатлар ҳамда Ўзбекистон Миллий университети қошидаги Яримўтказгичлар физикаси ва микроэлектроника илмий-тадқиқот институти илмий ва ўқув жараёнларни ташкил этиш бўлими бошлиғи Қўлдошев Оббозжон Хокимович номидан ушбу ишга илмий маслаҳатчи бўлишга берилган розилик хати мазмуни билан Кенгаш аъзоларини таништирди.

Доцентлар Р.Нурдинова, И.Тожибоев ва С.Собировлар ушбу масала юзасидан ижобий фикр-мулоҳаза билдирдилар.

**Юқорида билдирилган таклиф, фикр-мулоҳазалар асосида**

**филиал Кенгаши**

**қ а р о р қ и л а д и:**

I. 1. “Ўзбекистон Республикаси Президентининг 2021 йил 1 апрелдаги “Илмий ва инновацион фаолиятни ривожлантириш бўйича давлат бошқаруви тизимини такомиллаштириш тўғрисида”ги ПФ-6198-сон Фармонининг ижроси” бўйича берилган ахборот маълумот учун қабул қилинсин.

2. Фармоннинг 2-иловаси бўйича ёш олимлар, педагог-кадрларни Хорижга қисқа муддатли илмий стажировка ўташ тизимли равишда ташкиллансин.

3. Филиалда Илмий-тадқиқот ва инновацион лойиҳаларни ишлаб чиқиш ва уни тижоратлаштиришга аҳамият қаратилсин.

II. 1. 2021 йилда олиб борилган илмий инновацион ишлар таҳлили масаласи бўйича барилган ахборот маълумот учун қабул қилинсин.

2. Филиалда Илмий ишлар ва инновациялар бўйича 2021 йилда олиб борилган ишлар қониқарли деб топилсин.

3. Филиал профессор-ўқитувчилари илмий-тадқиқот ишларни такомиллаштириш, ҳамда илмий салоҳиятини ошириш юзасидан фан докторлари (Dcs) ва муайян соҳалар бўйича фалсафа докторлари (PhD)ни тайёрлаш бўйича тизимли ишларни йўлга қўйиш, ҳамда давлат илмий-техника дастурлари ва хўжалик шартномалари асосидаги ишларни ривожлантириш бўйича чора-тадбирлар режаси асосида:

1. Барча профессор-ўқитувчиларнинг илмий салоҳиятини ошириш бўйича чора тадбирлар режасини мукаммаллаштириш.
2. Президент асарлари, Ўзбекистон Республикаси Конституцияси, Таълим тўғрисидаги Қонун, Кадрлар тайёрлаш миллий дастури, Таълим соҳасидаги меъёрий ҳужжатларни, ахборот технологияларини, инглиз ва рус тилларини ўрганиш, педагогик технология, умумий педагогика, кадрлар тайёрлашга оид барча ҳужжатларни, Президент қарорларини, Вазирлар Маҳкамасининг қарор ва буйруқларини, Ўзбекистон Республикаси О ва ЎМТ вазирлиги, Ўзбекистон Республикаси ахборот технологиялари ва коммуникацияларни ривожлантириш вазирлигининг буйруқларини ва кўрсатмаларини мунтазам ўрганиш ва амалга ошириш.
3. Давлат илмий-техника дастурлари, ҳўжалик шартномалари ва инновацион лойиҳаларга оид илмий-тадқиқот ишларини ташкил қилиш ва бажариш.
4. Иқтидорли талабаларни мақсадли тайёрлаш, уларни фан олимпиадаларида ва кўрик-танловларда иштирок этишини таъминлаш, фан тўгаракларининг фаолиятини кучайтириш.
5. Ҳар бир мутахассислик кафедралари қошида Илмий мактабларни шакллантириш ва Илмий-услубий семинарларнинг фаолиятини йўлга қўйиш.
6. Битирув – малакавий ишларнинг ва магистрлик диссертацияларининг мавзуларини илмийлигини ошириш ва уларни имкон доирасида соҳа корхоналаридаги мавжуд муаммоларидан келиб чиққан ҳолда шакллантириш.
7. Филиал профессор- ўқитувчиларининг ҳалқаро, республика ОТМлари билан ва ишлаб чиқариш корхоналари билан ҳамкорлигини ривожлантириш.

8) Илмий ишланмалар, монографиялар, мақола ва мақола тезисларини жаҳон стандартлари талабларига мос равишда тайёрлашни йўлга қўйиш. Бунинг учун мунтазам равишда семинарлар ташкил этиш.

9) Илмий ва илмий–педагогик кадрлар тайёрлашга эътиборни кучайтириш.

10) Фан, таълим ва ишлаб чиқариш ўртасида интеграцияни кенг кўламда ривожлантириш, ўзаро ҳамкорлик алоқалари асосида кадрлар тайёрлаш салоҳиятини ошириш, илм – фанни мунтазам ривожлантириш.

III. 1. Ишлар бошқармаси бошлиғи Х.Абдурахманов ва бош хисобчи М.Нурматовларнинг хисоботи маълумот учун қабул қилинсин.

2. 2022 йил учун амалга оширилиши режалаштирилган ишлар тузилган чора-тадбирлар режаси асосида олиб борилсин. (Масъуллар Х.Абдурахманов, М.Нурматов, О.Дадажонов, М.Хамроқулов).

3. “Талабалар турар жойи”ни қуриш 2022 йил давомида амалга оширилсин. (Масъуллар А.Расулов, Х.Абдурахманов, М.Нурматов, О.Дадажонов).

4. 2-ўқув биносининг том қисмини жорий таъмирлаш. (Масъуллар А.Расулов, Х.Абдурахманов, М.Нурматов, О.Дадажонов).

5. Газ таъминоти тизимини барпо этиш (Масъуллар А.Расулов, Х.Абдурахманов, М.Нурматов, О.Дадажонов).

6. Суғориш тизимини такомиллаштириш (Масъуллар А.Расулов, Х.Абдурахманов, М.Нурматов, О.Дадажонов).

IV. 1. AРМ раҳбари И.Тажибаевнинг ҳисоботи маълумот учун қабул қилинсин.

2. 2022 йил 10 февралга қадар AРМга филиал профессор-ўқитувчилари томонидан ишлаб чиқилган дарслик, ўқув қўлланма, монография ва услубий қўлланмаларни нашр этилгани ва электрон шакли топширилсин. (Масъуллар: Кафедра мудирлари, Ўқув бўлими, Илмий ишлар бўлими).

3. AРМ фаолиятига профессор-ўқитувчилар ҳамда талабаларни жалб қилиш бўйича мустақил таълим мавзуларига нашр этилган адабиётлар бўйича мавзулар бириктирилсин (Масъуллар: Кафедра мудирлари, Ўқув бўлими, AРМ раҳбари).

4. Мустақил таълимдаги AРМ фаолияти даражасини ошириш бўйича қўшимча таклифлар киритилсин. (Масъуллар: Кафедра мудирлари, Ўқув бўлими, ва AРМ раҳбари).

V. 1. Ишчи гурухи раиси М.Тешабоевнинг ахбороти маълумот учун қабул қилинсин.

2. “Телекоммуникация инжиниринги” кафедраси йиғма жилд номенклатуралари бўйича аниқланган камчиликлар уч кун муддатда бартараф этилсин.

3. Хорижий мутахассислар билан хаммуаллифликда ўқув адабиётлари (дарслик, ўқув қўлланма ва монографиялар) чоп этиш режалари ишлаб чиқилсин.

4. (Scopus, Web of Sciеnse) базасига киритилган журналларда мақолалар чоп этилишини йўлга кўйиш чоралари кўрилсин.

5. Маънавий-маърифий ишларни филиал сайтида ва ОАВда кенг ёритилиши таъминлансин.

6. Кафедрага хорижий мутахассисларни ўқув жараёнига жалб этиш йўлга кўйилсин.

7. Кафедра профессор-ўқитувчиларини лойихаларда иштирок этишлари кафедра мудири томонидан назоратга олинсин.

8. “Телекоммуникация инжиниринги” кафедраси йиғма жилд номенклатуралари бўйича камчиликлар уч кун муддатда бартараф этилсин.

9. Хорижий мутахассислар билан хаммуаллифликда ўқув адабиётлари (дарслик, ўқув қўлланма ва монографиялар) чоп этиш режалари ишлаб чиқилсин.

10. Кафедра профессор-ўқитувчиларини лойихаларда иштирок этишлари кафедра мудири томонидан назоратга олинсин.

VI. 1. Берилган ахборот маълумот учун қабул қилинсин.

2. Магистрантларнинг илмий фаолиятининг йиллик ҳисоботи қониқарли деб топилсин.

VII. 1. А.Полвоновнинг ахбороти маълумот учун қабул қилинсин.

2. Филиалнинг расмий веб сайтининг техник таълаблари ҳамда маълумотлар билан таъминланганлик даражаси қониқарли деб топилсин.

3. Филиал матбуот котиби Р.Набижоновга:

* Филиалнинг расмий веб сайтига жойлаштирилган барча ўзбек, рус ва инглиз тилларидаги маълумотларни ўрганиб чиқиб, қамчилик, имло хатоларни бир хафта мудат ичида бартараф этиш.

4. Барча бўлим бошлиқлари, факульитет деканлари, кафедра мудирлари ва профессор-ўқитувчиларга:

- Доимий маълумотлар ўзгарганда масъул ходим томонидан ўзгарган маълумотларни филиал матбуот котиб Р.Набижоновга тақдим қилиш;

- Филиал тўғрисидаги маълумотлар ёки янгиликларни талабалар ҳамда абитуриентларга филиалнинг расмий веб сайти орқали етказиши амалга оширилсин;

5. Мазкур қарорнинг назорати Ў ва ТИ бўйича директор ўринбосари (И.Тожибоев)га юклатилсин.

VIII. A. 1. А.Кадировнинг Янги Ўзбекистоннинг 2022-2026 йилларга мўлжалланган тараққиёт стратегияси ва унда олий таълим тизимини ривожлантиришга доир вазифалар тўғрисида ахбороти маълумот учун қабул қилинсин.

A. 2. 2022-2026 йилларга мўлжалланган Янги Ўзбекистоннинг тараққиёт стратегиясини **“Инсон қадрини улуғлаш ва фаол маҳалла йили”**да амалга оширишга оид Давлат дастуридаги олий таълим соҳасига тегишли бандлари бажарилиши таъминлансин.

A. 3. Барча факультет, кафедра, бўлим ва академик гуруҳларда 2022-2026 йилларга мўлжалланган тараққиёт стратегияси ва унда олий таълим тизимини ривожлантиришга доир вазифаларини ўрганиш бўйича семинарлар ташкил этилсин.

Б. 1. ИИИБ директор ўринбосари в.б. Р.Нурдинованинг нашр ишлари бўйича ахбороти ва таклифи маъқуллансин.

2. Филиалда яратилган ва чоп этилган дарслик, ўқув қўлланма, монография муаллифларини моддий рағбатлантиришга тавсия этиш бўйича Ишчи гуруҳнинг 2022 йил 20 январдаги йиғилиши баённомасига ҳамда Кенгаш қарорига асосан қуйида исм-фамилиялари келтирилган профессор-ўқтувчилар кўрсатилган миқдорда моддий рағбатлантирилсин:

1. М. Бўтабоев – Ўзбек тили ва гуманитар фанлар кафедраси профессори –“РАҚАМЛИ ИҚТИСОДИЁТ” номли дарслик учун МҲТЭКМнинг 6 (олти) баробари миқдорида.

2. М. Тешабоев – Таълим сифатини назорат қилиш бўлим бошлиғи – “ФАЛСАФА” номли ўқув қўлланма учун МҲТЭКМнинг 5 (беш) баробари миқдорида.

3. Б. Абдуллаев – “Компьютер тизимлари” кафедраси доценти – “ПРОЕКТИРОВАНИЕ И АНАЛИЗ БИЗНЕС-СИСТЕМ” номли ўқув қўлланма учун МҲТЭКМнинг 4 (тўрт) баробари миқдорида.

4. Ушбу қарорни расмийлаштириш Ходимлар бўлими бошлиғи в.б. Г.Мажидова ҳамда филиал Бош ҳисобчиси М. Нурматов зиммасига юклатилсин.

В. 1. Кенгаш котиби М. Мирзаевнинг ушбу масала бўйича ахбороти маълумот учун қабул қилинсин.

2. Филиал Кенгаши аъзолари таркибига овоз бериш натижасига кўра қуйидагилар киритилсин:

Қаюмов Ахрор Мўминжонович – Дастурий инжиниринг кафедраси мудири в.в.б.

Абдухалилов Бобуржон Зухриддин ўғли – Андижон ахборот технологиялари техникуми директори;

Алланазаров Алишер Абдуҳакимович – Фарғона ахборот технологиялари техникуми директори;

Султанов Комилжон Усмонхонович – Янгиқўрғон ахборот технологиялари техникуми директори.

Г. 1. 2022 йил 2 февралда бўлиб ўтган Маслаҳат Кенгаши қарори маъқуллансин ҳамда Кенгаш котиби М.Мирзаевнинг педагог-ходимлар танлови бўйича ахбороти маълумот учун қабул қилинсин.

2. Юқорида фамилиялари келтириб ўтилган 10та даъвогар-номзодларга белгиланган лавозим танловида иштирок этишларига рухсат берилсин

3. Саноқ комиссиясининг танлов бўйича фаолияти ва қарори маъқуллансин.

4. Танловга тавсия этилиб, овоз тўплашда етарли ижобий натижаларга эришган қуйидаги номзодлар 5(беш) йил муддатга кўрсатилган лавозимларга сайланган деб хисоблансин:

Холматов Шаҳобиддин Жумабаевич – Ўзбек тили ва гуманитар фанлар кафедраси катта ўқитувчиси лавозимига

Расулов Анваржон Хабибуллаевич – Компьютер тизимлари кафедраси катта ўқитувчиси лавозимига.

Эргашев Санжарбек Собиржон ўғли – Телекоммуникация инжиниринги кафедраси ассистент-ўқитувчиси лавозимига

Хасанова Махинур Юлдашбаевна – Компьютер тизимлари кафедраси ассистент-ўқитувчиси лавозимига

Тиллабоев Аъзамжон Анварович – Дастурий инжиниринги кафедраси ассистент-ўқитувчиси лавозимига.

V. Ушбу қарорни расмийлаштириш филиал Ходимлар бўлими бошлиғи в.в.б. Г.Мажидова зиммасига юклатилсин.

Д. 1. Филиал Илмий котиби М.Мирзаевнинг юқоридаги масала бўйича ахборот маълумот учун қабул қилинсин.

2. Тошкент ахборот технологиялари университети Фарғона филиали “Телекоммуникация инжиниринги” кафедраси ассистент-ўқитувчиси Тиллабоев Мухиддин Ганижоновичнинг 05.05.06 – “Қайта тикланувчан энергия турлари асосидаги энергия қурилмалари” ихтисослиги бўйича техника фанлари фалсафа доктори (PhD) илмий даражасини олиш учун тайёрланадиган “Фарғона вилояти автоном истеъмолчиларни электр энергияси билан таъминлашда қайта тикланувчи энергия манбаларидан фойдаланиш” номли диссертация иши мавзуси тасдиқлансин ҳамда Ўзбекистон Миллий университети қошидаги Яримўтказгичлар физикаси ва микроэлектроника илмий-тадқиқот институти илмий ва ўқув жараёнларни ташкил этиш бўлими бошлиғи Қўлдошев Оббозжон Хокимович ушбу илмий-тадқиқот ишига илмий маслаҳатчи сифатида тайинлансин.

Йиғилиш раиси А. Расулов

Йиғилиш котиби М. Мирзаев